User:VaroteremProjekt

Váróterem Projekt - Alternatív színházi törekvések Erdély szívében.
A Váróterem Projekt 2009-ben alakult fiatal színészek kezdeményezéseként. Kolozsvár első magyar nyelvű, független színházi társulatának ötlete abból a felismerésből fakadt, hogy a kőszínházak mellett igény van egy közvetlen, lendületes, művészi kifejezésében és gondolatiságában állandóan megújulni képes színházra. Miért váróterem? A váróterem a találkozás helye. Átmenet: várjuk, hogy történjen valami. Figyelünk, készen állunk. Hirtelen egy találkozás élményében részesülünk. Megszólítanak, válaszolunk, szavakat, tekinteteket váltunk. Amikor továbbállunk, már többek vagyunk. Megváltoztunk. Megérkezünk - egy másik váróterem. A színház mint várakozás és találkozás. A Váróterem Projekt tagjai mindannyian pályakezdő fiatalok. A társulatban a színészek mellett helyet kapnak olyan fiatal alkotók is, akik különböző társművészetek alkotói, így a kezdetektől segítik munkánkat: filmművészetisek, képzőművészeti szakos diákok, egy jelmez- és divattervező, valamint egy gazdasági felelős és arculattervező.

Előadásaink:
 * 1) Ismered a Tejutat? - 2010 - rendezte: Imecs Levente és Visky Andrej
 * 2) Sorsjáték (Faites vos jeux!) - 2010 - rendezte: Hatházi András
 * 3) Szökevény szeplők (bábelőadás) - 2011 - rendezte: Molnár Margit és Csepei Zsolt
 * 1) Sorsjáték (Faites vos jeux!) - 2010 - rendezte: Hatházi András
 * 2) Szökevény szeplők (bábelőadás) - 2011 - rendezte: Molnár Margit és Csepei Zsolt

Projektek:
 * 1) Erdélyi Színháztábor
 * 2) Maratoni Sorsjáték - 12 óra improvizáció megállás nélkül
 * 1) Maratoni Sorsjáték - 12 óra improvizáció megállás nélkül